Vytauto Didžiojo universitetas
Vytauto Didžiojo universitetas – pirmoji nepriklausomos Lietuvos aukštoji mokykla, klasikinis laisvųjų menų (artes liberales) universitetas. 1922 m. įkurtas Kaune. Anksčiau vadintas Lietuvos universitetu, Kauno universitetu. 1950 m. sovietai universitetą uždarė. 1989 m. bendromis Lietuvos ir išeivijos mokslininkų pastangomis atkurtas. Veikia 11 fakultetų: politikos ir diplomatijos, socialinių, humanitarinių, gamtos mokslų, teisės, ekonomikos ir vadybos, menų, informatikos, katalikų teologijos fakultetai, muzikos akademija, švietimo akademija ir žemės ūkio akademija. Universitete taip pat veikia individualių studijų programa „Academia cum laude“, Botanikos sodas, Užsienio kalbų ir Inovatyvių studijų institutai. Universitete veikia individualių studijų sistema.